ՊՆ նախկին փոխնախարար Գագիկ Մելքոնյանը կարծիքով՝ այս վթարի մեղավորները շատ են: «Պատահարի համար պետք է պատասխան տան ավտոծառայությունը, հրամկազմը, բոլորն էլ իրենց մեղավորությունն ունեն էդտեղ: Կա վերահսկողական ծառայություն, որը անսարք մեքենա չպետք է թողներ դուրս գար: Շատ մարդիկ պիտի պատասխան տան էս գործով: Նախ՝ դուրս գալուց մեքենան պետք է ստուգվեր, որպեսզի խուսափեն նման պատահարներից, հետո պետք է ժամկետային զինծառայող չլինեն վարորդները»,-Forrights.am-ի հետ զրույցում ասաց նախկին փոխնախարարը՝ հավելելով, որ մարդատար մեքենաները բանակում պետք է վարեն առնվազն 5 տարվա փորձ ունեցող պայմանագրային զինծառայողները: